Христо Стоянов е роден на 6 февруари (25 януари стар стил) 1892 в Оряхово. Завършва право в Софийския университет „Свети Климент Охридски“ през 1914. Участва като запасен офицер в Балканските войни (1912 – 1913) и в Първата световна война (1915 – 1918). При управлението на БЗНС е окръжен управител в Шумен (1919 – 1921) и главен директор на Трудова повинност (1921 – 1923). След това е министър на вътрешните работи и народното здраве в правителството на Александър Стамболийски (1923).